I Rådal ligger også Nordahl Grieg videregående skole, Rå skole, Rådalslien skole, Skeie skole, Fana Stadion, Fana Golfklubb, Siljustøl Museum og tidligere Rådal stasjon på Nesttun-Osbanen. I utkanten mot sør ligger BIRs forbrenningsanlegg, som produserer fjernvarme. Bybanen i Bergen har holdeplass ved Lagunen (fra 2013) og på Råstølen (fra 2016). Rådal er et trafikknutepunkt hvor Fanaveien, Flyplassveien og motorveien Fritz C Riebers vei møtes. Herfra går det motorvei videre til Os (Svegatjørn-Rådal). Veien stod ferdig i 2022.